
Vrijedi li jedan ***[kurban](https://pitajucene.com/search/kurban/questions/ "Pretraži pitanja o kurbanu")*** za cijelu porodicu ili svaka osoba mora posebno zaklati kurban?


* 
* 
* 
* 
* 
* 
* 

 
Je li dovoljan jedan kurban za cijelu porodicu?

Dovoljno je zaklati jedan ***[kurban](https://pitajucene.com/search/kurban/questions/ "Pretraži pitanja o kurbanu")*** za sebe i svoju porodicu. Imam Muslim zabilježio je predanje u kojem stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, klao jedan kurban i molio: *“Gospodaru moj, primi od Muhammeda i Muhammedove porodice.”* Ebu Ejjub Ensari veli: “Za vrijeme Poslanika, ﷺ, čovjek je klao jedan kurban za sebe i svoju porodicu.” (Malik, Tirmizi i Bejheki, 9/450/19053, sa ispravnim lancem prenosilaca. Vidjeti: *El-Medžmu*, 8/277, i *Irvaul-galil*, 4/355.)


Ibn Sulejm prenosi da je Poslanik, ﷺ, rekao: *“Svako je domaćinstvo dužno zaklati jedan kurban.”* (Sabirači sunena i Ahmed, s vjerodostojnim lancem prenosilaca. Vidjeti: *Fethul-Bari*, 10/6.) Ovo je stav učenjaka malikijske, šafijske, hanbelijske i zahirijske pravne škole. (Vidjeti: *El-Muhalla*, 7/371, *Mevahubul-Dželil*, 3/240, *Mugnil-muhtadž*, 4/285, i *El-Insaf*, 4/75.)


Hanefijski učenjaci i Ibnul-Mubarek smatraju da jedna ovca vrijedi samo za jednu osobu. (Vidjeti: *Bedaius-sanaia*, 5/69-70, i *Tuhfetul-ahvezi*, 5/56.)


Stav većine islamskih učenjaka utemeljen je na vjerodostojnom hadisu, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


